Dengan penguasaan laut, sesebuah negara (atau sekutu) dapat memastikan kapal tentera dan kapal dagangnya boleh bergerak secara bebas, manakala pesaingnya samada dipaksa kekal di pelabuhan atau cuba mengelaknya. Ia juga membolehkan penggunaan bebas operasi amfibia yang dapat mengembangkan pilihan strategik pangkalan darat. Paling terkenal, Royal Navy British memegang penguasaan laut untuk jangka masa yang panjang dari abad ke-18 hingga awal abad ke-20, membolehkan pihak Britain dan sekutunya untuk berdagang dan memindahkan tentera dan bekalan dengan mudah pada masa perang walhal musuh-musuhnya tidak mampu (kepentingan tersebut ditunjukkan dalam lagu patriotik terkenal British, "Rule Britannia!," yang mengandungi bahasa penafsiran, "Britannia Memerintah! Britannia menguasai samudera", walaupun ianya bukan subjek asal puisi tersebut). Sebagai contoh, Britain mampu menyekat Perancis semasa Perang Napoleon, Amerika Syarikat semasa Perang 1812, dan Jerman semasa Perang Dunia I. Dalam tempoh pasca Perang Dunia Kedua, pihak Amerika Syarikat telah mendapat penguasaan laut.